               COMISIA EUROPEANĂ
            Bruxelles, 15.9.2017
            COM(2017) 486 final
            2017/0223(NLE)
            Propunere de
            DECIZIE A CONSILIULUI

               privind încheierea unui protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Pe baza directivelor de negociere relevante
                     1
                  , Comisia a purtat negocieri cu guvernul Republicii Mauritius, în scopul încheierii unui nou protocol la acordul de parteneriat în domeniul pescuitului dintre Uniunea Europeană și Republica Mauritius
                     2
                  . După încheierea acestor negocieri, a fost parafat un nou protocol, la 26 aprilie 2017. Protocolul acoperă o perioadă de patru ani de la data aplicării sale provizorii, și anume de la data la care a fost semnat, așa cum se prevede la articolul 15.

                  Obiectivul principal al noului protocol este să ofere posibilități de pescuit pentru navele Uniunii în apele Republicii Mauritius, ținând cont de cele mai bune avize științifice disponibile și respectând recomandările Comisiei Tonului din Oceanul Indian (IOTC) și, dacă este cazul, în limitele surplusului disponibil. Comisia și-a bazat poziția, printre altele, pe rezultatele unei evaluări a protocolului anterior (2014-2017) și a unei evaluări prospective privind necesitatea încheierii unui nou protocol. Ambele au fost realizate de experți externi. Protocolul va permite, de asemenea, Uniunii Europene și Republicii Mauritius să colaboreze mai strâns în vederea promovării unei politici sustenabile în domeniul pescuitului, a unei exploatări mai responsabile a resurselor piscicole din apele Republicii Mauritius și să sprijine eforturile Republicii Mauritius de a-și dezvolta o economie maritimă sustenabilă, în interesul ambelor părți.

                  Protocolul prevede posibilități de pescuit pentru următoarele categorii:

                  –
                        40 de nave de pescuit ton cu plasă-pungă;

                  –
                        45 de nave cu paragate plutitoare.

               •Coerența cu dispozițiile existente în domeniul de politică vizat

                  Noul protocol va oferi un cadru navelor de pescuit din Uniune care își desfășoară activitatea în apele Republicii Mauritius și un cadru pentru o cooperare mai strânsă între Uniune și Mauritius care să țină cont de prioritățile politicii comune reformate în domeniul pescuitului și de dimensiunea sa externă. Scopul este stabilirea unui parteneriat strategic cu această țară.

                  Așadar, Comisia propune Consiliului să autorizeze semnarea și aplicarea provizorie a noului protocol.

               •Coerența cu alte politici ale Uniunii

                  Propunerea este în concordanță cu acțiunea externă a Uniunii Europene privind țările din Africa, zona Caraibilor și Pacific (țările ACP).

               2.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

                  Părțile interesate au fost consultate în cadrul evaluărilor ex post și ex ante privind posibilitatea încheierii unui nou protocol între Uniunea Europeană și Republica Mauritius. Cu prilejul reuniunilor tehnice, au fost consultați și experți din statele membre și din industria de resort. În urma acestor consultări, s-a ajuns la concluzia că încheierea unui nou protocol la acordul de parteneriat în domeniul pescuitului ar fi benefică pentru Uniunea Europeană și Republica Mauritius.

               3.IMPLICAȚIILE BUGETARE

                  Contribuția financiară anuală este de 575 000 EUR și se bazează pe:

                  (a) un tonaj de referință de 4 000 de tone, pentru care s-a stabilit o sumă anuală legată de acces în valoare de 220 000 EUR;

                  (b) un sprijin pentru dezvoltarea politicii sectoriale în domeniul pescuitului a Republicii Mauritius în valoare de 220 000 EUR pe an; și

                  (c) un sprijin pentru dezvoltare în domeniul economiei maritime, în valoare de 135 000 EUR pe an.

                  Acest sprijin răspunde obiectivelor politicii naționale în domeniul pescuitului, ale politicii maritime și ale economiei maritime și mai ales nevoilor Republicii Mauritius în materie de: cercetare științifică; pescuit artizanal; monitorizare, control și supraveghere a pescuitului și luptă împotriva pescuitului ilegal.

               2017/0223 (NLE)

               Propunere de

               DECIZIE A CONSILIULUI

               privind încheierea unui protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) al doilea paragraf litera (a) și cu articolul 218 alineatul (7),

               având în vedere propunerea Comisiei Europene,

               având în vedere aprobarea Parlamentului European
                  3
               ,

               întrucât:

               (1)La 28 ianuarie 2014, Consiliul a adoptat Decizia 2014/146/UE
                  4
                a Consiliului privind încheierea Acordului de parteneriat în domeniul pescuitului dintre Uniunea Europeană și Republica Mauritius (denumit în continuare „acordul”).

               (2)Primul protocol la acord stabilea, pentru o perioadă de trei ani, posibilitățile de pescuit acordate navelor Uniunii în zona de pescuit aflată sub suveranitatea sau jurisdicția Republicii Mauritius, precum și contribuția financiară acordată de Uniunea Europeană. Perioada de aplicare a protocolului respectiv a expirat la 27 ianuarie 2017.

               (3)În conformitate cu Decizia 2017/.../UE a Consiliului
                  5
               , la [a se introduce data semnării] a fost semnat un nou protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius (denumit în continuare „protocolul”).

               (4)Protocolul se aplică cu titlu provizoriu de la data semnării lui.

               (5)Obiectivul acestui protocol este să intensifice cooperarea dintre Uniunea Europeană și Republica Mauritius în vederea promovării unei politici sustenabile în domeniul pescuitului, a exploatării responsabile a resurselor piscicole în apele Republicii Mauritius și să sprijine Mauritius să își dezvolte o economie maritimă sustenabilă.

               (6)Protocolul ar trebui să fie aprobat în numele Uniunii Europene.

               (7)Articolul 9 din acord instituie un comitet mixt însărcinat cu monitorizarea aplicării acordului. În plus, în conformitate cu articolul 5, articolul 6 alineatul (2), articolul 7 și articolul 8 din protocol, comitetul mixt poate aproba anumite modificări ale protocolului. Pentru a facilita aprobarea modificărilor respective, Comisia ar trebui să fie împuternicită să aprobe aceste modificări, sub rezerva îndeplinirii unor condiții specifice, conform unei proceduri simplificate,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii, Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius.

               Textul protocolului este anexat la prezenta decizie sub forma anexei I.

               Articolul 2

               Președintele Consiliului desemnează persoana sau persoanele împuternicite să efectueze, în numele Uniunii, notificările prevăzute la articolul 16 din protocol, prin care se exprimă consimțământul Uniunii de a-și asuma obligații în temeiul protocolului.

               Articolul 3

               În conformitate cu dispozițiile și condițiile stabilite în anexa II la prezenta decizie, Comisia este împuternicită să aprobe, în numele Uniunii, modificările aduse protocolului, adoptate de comitetul mixt instituit în temeiul articolului 9 din acord.

               Articolul 4

               Prezenta decizie intră în vigoare în a treia zi de la data publicării sale în Jurnalul Oficial al Uniunii Europene
                  6
               .

               Adoptată la Bruxelles,

                     Pentru Consiliu

                     Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

                  1.1.
                     Denumirea propunerii/inițiativei

                  1.2.
                     Domeniul (domeniile) de politică în cauză în structura ABM/ABB

                  1.3.
                     Tipul propunerii/inițiativei

                  1.4.
                     Obiectiv(e)

                  1.5.
                     Motivele propunerii/inițiativei

                  1.6.
                     Durata și impactul financiar

                  1.7.
                     Modul (modurile) de gestiune preconizat(e)

               2.MĂSURI DE GESTIUNE

                  2.1.
                     Dispoziții în materie de monitorizare și de raportare

                  2.2.
                     Sistemul de gestiune și de control

                  2.3.
                     Măsuri de prevenire a fraudelor și a neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

                  3.1.
                     Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

                  3.2.
                     Impactul estimat asupra cheltuielilor

                  3.2.1.
                     Sinteza impactului estimat asupra cheltuielilor

                  3.2.2.
                     Impactul estimat asupra creditelor operaționale

                  3.2.3.
                     Impactul estimat asupra creditelor cu caracter administrativ

                  3.2.4.
                     Compatibilitatea cu actualul cadru financiar multianual

                  3.2.5.
                     Contribuția terților

                  3.3.
                     Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

                  Propunere de Decizie a Consiliului privind încheierea unui protocol la Acordul de parteneriat în domeniul pescuitului dintre Uniunea Europeană și Republica Mauritius.

               1.2.Domeniul (domeniile) de politică în cauză în structura ABM/ABB
                  7

                  11. – Afaceri maritime și pescuit

                  11.03 – Contribuții obligatorii către organizațiile regionale de gestionare a pescuitului (ORGP) și către alte organizații internaționale și acorduri în domeniul pescuitului sustenabil (APS).

               1.3.Tipul propunerii/inițiativei

               ☑ Propunerea/inițiativa se referă la o acțiune nouă

               ◻ Propunerea/inițiativa se referă la o acțiune nouă ca urmare a unui proiect-pilot/a unei acțiuni pregătitoare
                  8

               ◻ Propunerea/inițiativa se referă la prelungirea unei acțiuni existente

               ◻ Propunerea/inițiativa se referă la o acțiune reorientată către o acțiune nouă

               1.4.Obiectiv(e)

               1.4.1.Obiectiv(e) strategic(e) multianual(e) al(e) Comisiei vizat(e) de propunere/inițiativă

                  Negocierea și încheierea de acorduri de parteneriat în domeniul pescuitului sustenabil (APPS) cu țări terțe corespund obiectivului general de a permite accesul navelor de pescuit ale UE în zonele de pescuit ale unor țări terțe și de a dezvolta un parteneriat cu aceste țări în vederea consolidării exploatării sustenabile a resurselor piscicole din afara apelor UE.

                  Acordurile de parteneriat în domeniul pescuitului sustenabil asigură, de asemenea, coerența dintre principiile pe care se bazează politica comună în sectorul pescuitului și angajamentele care se înscriu în alte politici europene (exploatarea sustenabilă a resurselor din țări terțe, combaterea pescuitului ilegal, nedeclarat și nereglementat, integrarea țărilor partenere în economia globală, precum și o mai bună guvernanță, la nivel politic și financiar, a activităților de pescuit).

               1.4.2.Obiectiv(e) specific(e) și activitatea (activitățile) ABM/ABB în cauză

                  Obiectivul specific:

                  Sprijinirea pescuitului sustenabil în apele din afara UE, menținerea prezenței europene în zonele de pescuit îndepărtate și protejarea intereselor sectorului european al pescuitului și ale consumatorilor prin negocierea și încheierea de APPS cu state de coastă, care să fie coerente cu alte politici europene.

                  Activitatea (activitățile) ABM/ABB în cauză

                  Afaceri maritime și pescuit, crearea unui cadru de guvernanță pentru activitățile de pescuit efectuate de navele de pescuit ale Uniunii Europene în apele unor țări terțe (APS) (linia bugetară 11.0301).

               1.4.3.Rezultatul (rezultatele) și impactul preconizate

               A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

                  Încheierea protocolului permite stabilirea unui cadru de parteneriat strategic în domeniul pescuitului între Uniunea Europeană și Republica Mauritius; încheierea protocolului contribuie la crearea de posibilități de pescuit pentru navele Uniunii în apele Republicii Mauritius.

                  Protocolul contribuie, de asemenea, la o mai bună gestionare și conservare a resurselor piscicole, prin sprijinul financiar (sprijinul sectorial) în favoarea implementării programelor adoptate la nivel național de către țara parteneră și în special în ceea ce privește controlul și combaterea pescuitului ilegal.

                  În cele din urmă, protocolul va contribui la economia maritimă a Republicii Mauritius, promovând creșterea albastră și o exploatare sustenabilă a resurselor sale marine.

               1.4.4.Indicatori de rezultat și de impact

               A se preciza indicatorii care permit monitorizarea punerii în aplicare a propunerii/inițiativei.

                  Rata de utilizare a posibilităților de pescuit (% din autorizațiile de pescuit utilizate anual în raport cu disponibilitatea oferită în temeiul protocolului);

                  Colectarea și analizarea datelor privind capturile și valoarea comercială a acordului;

                  Contribuția la ocuparea forței de muncă, la realizarea de valoare adăugată în UE și la stabilizarea pieței UE (la nivelul coroborat cu alte APPS);

                  Numărul de reuniuni tehnice și de întruniri ale comitetului mixt.

               1.5.Motivele propunerii/inițiativei

               1.5.1.Cerință (cerințe) de îndeplinit pe termen scurt sau lung

                  Se are în vedere ca noul protocol să se aplice provizoriu începând de la data semnării lui, pentru a nu întârzia începerea operațiunilor de pescuit.

                  Noul protocol va permite încadrarea activităților de pescuit ale flotei europene în zona de pescuit a Republicii Mauritius și va autoriza armatorii europeni să solicite autorizații de pescuit care să le permită să pescuiască în zona respectivă. În plus, noul protocol consolidează cooperarea dintre UE și Republica Mauritius în vederea susținerii dezvoltării unei politici de pescuit sustenabil. Acesta prevede, în special, monitorizarea navelor prin VMS și, pe viitor, comunicarea pe cale electronică a datelor privind capturile. Sprijinul sectorial disponibil conform protocolului va ajuta Republica Mauritius în ceea ce privește strategia sa națională în domeniul pescuitului, inclusiv pentru combaterea pescuitului INN.

               1.5.2.Valoarea adăugată a intervenției UE

                  În ceea ce privește acest nou protocol, neintervenția UE ar afecta activitățile de pescuit ale navelor UE, deoarece acordul conține o clauză care exclude activitățile de pescuit care nu au loc în cadrul definit de un protocol la acord. De asemenea, acesta oferă un cadru pentru o cooperare mai bună cu UE, mai ales în ceea ce privește lupta împotriva pescuitului ilegal.

               1.5.3.Învățăminte desprinse din experiențe anterioare similare

                  Analiza capturilor istorice din zona de pescuit a Republicii Mauritius și a capturilor recente efectuate în cadrul unor protocoale similare în această regiune, precum și evaluările și avizele științifice disponibile au determinat părțile să stabilească un tonaj de referință pentru ton și specii înrudite de 4 000 de tone pe an, cu posibilități de pescuit pentru 40 de nave de pescuit cu plasă-pungă și 45 de nave cu paragate plutitoare. S-a stabilit un nivel relativ ridicat al sprijinului sectorial, astfel încât să se țină seama de necesitățile legate de consolidarea capacităților autorităților de pescuit din Mauritius și de prioritățile strategiei naționale în domeniul pescuitului, precum și de planurile de susținere a economiei maritime a acestui stat-insulă.

               1.5.4.Compatibilitatea și posibila sinergie cu alte instrumente corespunzătoare

                  Fondurile furnizate în cadrul APP constituie venituri fungibile la bugetul de stat al Republicii Mauritius. Totodată, alocarea unei părți a acestor fonduri pentru punerea în aplicare a acțiunilor din cadrul politicii sectoriale a țării în cauză reprezintă o condiție pentru încheierea și monitorizarea APPS. Aceste resurse financiare sunt compatibile cu alte surse de finanțare provenind de la alți finanțatori internaționali pentru realizarea de proiecte și/sau de programe la nivel național în sectorul pescuitului.

               1.6.Durata și impactul financiar

               ☑ Propunere/inițiativă pe durată determinată

               –☑
                     Propunere/inițiativă în vigoare din 2017 până în 2021

               –☑
                     Impact financiar din 2017 până în 2021

               ◻ Propunere/inițiativă pe durată nedeterminată

               –Punere în aplicare cu o perioadă de creștere în intensitate din AAAA până în AAAA,

               –urmată de o perioadă de funcționare în regim de croazieră.

               1.7.Modul (modurile) de gestiune preconizat(e)
                  9

               ☑ Gestiune directă asigurată de către Comisie

               –☑ de către serviciile sale, inclusiv prin intermediul personalului din delegațiile Uniunii;

               –◻
                     de către agențiile executive

               ◻ Gestiune partajată cu statele membre

               ◻ Gestiune indirectă, cu delegarea sarcinilor de execuție bugetară:

               –◻ țărilor terțe sau organismelor pe care le-au desemnat acestea;

               –◻ organizațiilor internaționale și agențiilor acestora (a se preciza);

               –◻ BEI și Fondului european de investiții;

               –◻ organismelor menționate la articolele 208 și 209 din Regulamentul financiar;

               –◻ organismelor de drept public;

               –◻ organismelor de drept privat cu misiune de serviciu public, cu condiția să prezinte garanții financiare adecvate;

               –◻ organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;

               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, identificate în actul de bază relevant.

               –Dacă se indică mai multe moduri de gestiune, a se furniza detalii suplimentare în secțiunea „Observații“.

               Observații

               2.MĂSURI DE GESTIUNE

               2.1.Dispoziții în materie de monitorizare și de raportare

               A se preciza frecvența și condițiile aferente acestor dispoziții.

                  Comisia (DG MARE), în colaborare cu atașatul său pentru pescuit din regiune, va asigura monitorizarea periodică a punerii în aplicare a protocolului în ceea ce privește utilizarea de către operatori a posibilităților de pescuit și în ceea ce privește datele privind capturile și respectarea condiționalităților pentru sprijinul sectorial.

                  APP prevede cel puțin o întrunire anuală a comitetului mixt, în cadrul căreia Comisia Europeană și Republica Mauritius evaluează punerea în aplicare a acordului și a protocolului și, dacă este necesar, aduc modificări programării și, după caz, contribuției financiare.

               2.2.Sistemul de gestiune și de control

               2.2.1.Riscul (riscurile) identificat(e)

                  Riscul identificat este constituit de subutilizarea fondurilor sau de întârzieri în utilizarea fondurilor destinate finanțării politicii sectoriale în domeniul pescuitului.

               2.2.2.Informații privind sistemul de control intern instituit

                  S-a prevăzut un dialog susținut privind programarea și punerea în aplicare a politicii sectoriale prevăzute de acord și de protocol. Analiza comună a rezultatelor, menționată la articolul 5 din protocol, face parte, de asemenea, din aceste metode de control.

                  În plus, acordul și protocolul prevăd clauze specifice privind suspendarea lor, cu anumite condiții și în anumite circumstanțe.

               2.2.3.Estimarea costurilor și a beneficiilor controalelor și evaluarea nivelului prevăzut de risc de eroare

               2.3.Măsuri de prevenire a fraudelor și a neregulilor

               A se preciza măsurile de prevenire și de protecție existente sau preconizate.

                  Comisia se angajează să stabilească un dialog politic și o colaborare regulată cu Republica Mauritius în scopul îmbunătățirii gestionării acordului și a protocolului, precum și în scopul consolidării contribuției UE la gestionarea sustenabilă a resurselor. Toate plățile efectuate de Comisie în cadrul unui APP sunt supuse normelor și procedurilor bugetare și financiare standard ale Comisiei. În special, conturile bancare ale țărilor terțe în care se plătește contribuția financiară sunt identificate în întregime. Articolul 4 alineatul (8) din protocolul de față prevede că întreaga contribuție financiară trebuie plătită într-un cont al trezoreriei de stat deschis la Banca Centrală a Republicii Mauritius.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               ·Linii bugetare existente

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr
                        [Rubrica………………………...……………]

                        Dif
                           10
                        .

                        Țări AELS
                           11

                        Țări candidate
                           12

                        Țări terțe

                        În sensul articolului 21 alineatul (2) litera (b) din Regulamentul financiar

                        2

                        11.03.01

                        Crearea unui cadru de guvernanță pentru activitățile de pescuit efectuate de navele de pescuit ale Uniunii Europene în apele țărilor terțe (APS)

                        Dif./ Nedif.

                        NU

                        NU

                        NU

                        NU

               ·Noile linii bugetare solicitate

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr
                        [Rubrica………………………]

                        Dif./ Nedif.

                        Țări AELS

                        Țări candidate

                        Țări terțe

                        În sensul articolului 21 alineatul (2) litera (b) din Regulamentul financiar

                        [XX.YY.YY.YY]

                        DA/NU

                        DA/NU

                        DA/NU

                        DA/NU

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor

               milioane EUR (cu trei zecimale)

                        Rubrica din cadrul financiar
                        multianual

                        Număr 2

                        Creștere durabilă: resurse naturale

                        DG: <MARE>

                        Anul
                        2017
                           13

                        Anul
                        2018

                        Anul
                        2019

                        Anul
                        2020

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        • Credite operaționale

                        Numărul liniei bugetare 11.0301

                        Angajamente

                        (1)

                        0,575

                        0,575

                        0,575

                        0,575

                        2,300

                        Plăți

                        (2)

                        0,575

                        0,575

                        0,575

                        0,575

                        2,300

                        Numărul liniei bugetare

                        Angajamente

                        (1a)

                        Plăți

                        (2a)

                        Credite cu caracter administrativ finanțate din bugetul anumitor programe
                           14

                        Numărul liniei bugetare

                        (3)

                        TOTAL credite
                        pentru DG MARE

                        Angajamente

                        =1+1a +3

                        0,575

                        0,575

                        0,575

                        0,575

                        2,300

                        Plăți

                        =2+2a

                        +3

                        0,575

                        0,575

                        0,575

                        0,575

                        2,300

                        • TOTAL credite operaționale

                        Angajamente

                        (4)

                        0,575

                        0,575

                        0,575

                        0,575

                        2,300

                        Plăți

                        (5)

                        0,575

                        0,575

                        0,575

                        0,575

                        2,300

                        • TOTAL credite cu caracter administrativ finanțate din bugetul anumitor programe

                        (6)

                        TOTAL credite
                        în cadrul RUBRICII 2
                           din cadrul financiar multianual

                        Angajamente

                        =4+6

                        0,575

                        0,575

                        0,575

                        0,575

                        2,300

                        Plăți

                        =5+6

                        0,575

                        0,575

                        0,575

                        0,575

                        2,300

               În cazul în care propunerea/inițiativa afectează mai multe rubrici:

                        • TOTAL credite operaționale

                        Angajamente

                        (4)

                        Plăți

                        (5)

                        • TOTAL credite cu caracter administrativ finanțate din bugetul anumitor programe

                        (6)

                        TOTAL credite
                        în cadrul RUBRICILOR 1 - 4
                           din cadrul financiar multianual
                        (Suma de referință)

                        Angajamente

                        =4+6

                        Plăți

                        =5+6

                        Rubrica din cadrul financiar
                        multianual

                        5

                        „Cheltuieli administrative”

               milioane EUR (cu trei zecimale)

                        Anul
                        2017

                        Anul
                        2018

                        Anul
                        2019

                        Anul
                        2020

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        DG: MARE

                        • Resursele umane

                        • Alte cheltuieli administrative

                        TOTAL DG MARE

                        Credite

                        TOTAL credite
                        pentru RUBRICA 5
                           din cadrul financiar multianual

                        (Total angajamente = Total plăți)

               milioane EUR (cu trei zecimale)

                        Anul
                        N
                           15

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        TOTAL credite
                        în cadrul RUBRICILOR 1 - 5
                           din cadrul financiar multianual

                        Angajamente

                        0,798

                        0,798

                        0,798

                        0,848

                        3,242

                        Plăți

                        0,798

                        0,798

                        0,798

                        0,848

                        3,242

               3.2.2.Impactul estimat asupra creditelor operaționale

               –◻
                     Propunerea/inițiativa nu implică utilizarea de credite operaționale

               –☑
                     Propunerea/inițiativa implică utilizarea de credite operaționale, conform explicațiilor de mai jos:

               Credite de angajament în milioane EUR (cu trei zecimale)

                        A se indica obiectivele și realizările

                        ⇩

                        Anul
                        2017

                        Anul
                        2018

                        Anul
                        2019

                        Anul
                        2020

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        REALIZĂRI

                        Tip
                           16

                        Costuri medii

                        Nr.

                        Costuri

                        Nr.

                        Costuri

                        Nr.

                        Costuri

                        Nr.

                        Costuri

                        Nr.

                        Costuri

                        Nr.

                        Costuri

                        Nr.

                        Costuri

                        Nr. total

                        Costuri totale

                        OBIECTIVUL SPECIFIC Nr. 1
                           17
                        …

                        - acces (ref t 4000xx55

                        Anual

                        0,220

                        0,220

                        0,220

                        0,220

                        0,220

                        0,880

                        - sectorial

                        Anual

                        0,355

                        0,355

                        0,355

                        0,355

                        0,355

                        1,420

                        - Realizare

                        Subtotal pentru obiectivul specific nr. 1

                        0,575

                        0,575

                        0,575

                        0,575

                        2,300

                        OBIECTIVUL SPECIFIC NR. 2…

                        - Realizare

                        Subtotal pentru obiectivul specific nr. 2

                        COSTURI TOTALE

                        0,575

                        0,575

                        0,575

                        0,575

                        2,300

               3.2.3.Impactul estimat asupra creditelor cu caracter administrativ

               3.2.3.1.Sinteză

               –☑
                     Propunerea/inițiativa nu implică utilizarea de credite cu caracter administrativ

               –◻
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anul
                           18

                        Anul

                        Anul

                        Anul

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        RUBRICA 5
                        din cadrul financiar multianual

                        Resurse umane

                        Alte cheltuieli administrative

                        Subtotal RUBRICA 5
                        din cadrul financiar multianual

                        În afara RUBRICII 5
                           19

                        din cadrul financiar multianual

                        Resurse umane

                        Alte cheltuieli
                        cu caracter administrativ

                        Subtotal
                        în afara RUBRICII 5
                        din cadrul financiar multianual

                        TOTAL

                        .

               Necesarul de credite în materie de resurse umane și de alte cheltuieli cu caracter administrativ va fi acoperit de creditele DG-ului care sunt deja alocate pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare.

               3.2.3.2.Necesarul de resurse umane estimat

               –◻
                     Propunerea/inițiativa nu implică utilizarea de resurse umane.

               –☑
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă

                        Anul 2017

                        Anul 2018

                        Anul 2019

                        Anul 20120

                        •Posturi din schema de personal (funcționari și agenți temporari)

                        XX 01 01 01 (la sediu și în birourile de reprezentare ale Comisiei)

                        XX 01 01 02 (în delegații)

                        XX 01 05 01 (cercetare indirectă)

                        10 01 05 01 (cercetare directă)

                        •Personal extern (în echivalent normă întreagă: ENI)
                           20

                        XX 01 02 01 (AC, END, INT din „pachetul global”)

                        XX 01 02 02 (AC, AL, END, INT și JED în delegații)

                        11 01 04 01
                           21

                        - la sediu

                        - în delegații

                        XX 01 05 02 (AC, END, INT - cercetare indirectă)

                        10 01 05 02 (AC, END, INT - cercetare directă)

                        Alte linii bugetare (a se preciza)

                        TOTAL

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerile bugetare.

               Descrierea sarcinilor care trebuie efectuate:

                        Funcționari și personal temporar

                        Punerea în aplicare a protocolului (plăți, accesul navelor UE la apele Republicii Mauritius, prelucrarea autorizațiilor de pescuit), pregătirea și urmărirea comitetelor mixte, pregătirea pentru reînnoirea protocolului: evaluare externă, proceduri legislative, negocieri.

                        Personal extern

                        Punerea în aplicare a protocolului: contacte cu autoritățile din Mauritius pentru accesul navelor UE la apele Republicii Mauritius, prelucrarea autorizațiilor de pescuit, pregătirea și urmărirea comitetelor mixte, în special implementarea sprijinului sectorial.

               3.2.4.Compatibilitatea cu actualul cadru financiar multianual

               –☑
                     Propunerea/inițiativa este compatibilă cu cadrul financiar multianual existent.

               –◻
                     Propunerea/inițiativa necesită o reprogramare a rubricii corespunzătoare din cadrul financiar multianual.

                  A se explica reprogramarea necesară, precizând liniile bugetare în cauză și sumele aferente.

               –◻
                     Propunerea/inițiativa necesită recurgerea la instrumentul de flexibilitate sau revizuirea cadrului financiar multianual.

                  A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente.

               3.2.5.Contribuția terților

               –☑ Propunerea/inițiativa nu prevede cofinanțare din partea terților.

               –Propunerea/inițiativa prevede cofinanțare, estimată în cele ce urmează:

               Credite de angajament în milioane EUR (cu 3 zecimale)

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce numărul de ani considerați necesari pentru a reflecta durata impactului (cf. punctul 1.6)

                        Total

                        A se preciza organismul care asigură cofinanțarea

                        TOTAL credite cofinanțate

               3.3.Impactul estimat asupra veniturilor

               –☑
                     Propunerea/inițiativa nu are impact financiar asupra veniturilor.

               –◻
                     Propunerea/inițiativa are următorul impact financiar:

               –◻
                     asupra resurselor proprii

               –◻
                     asupra diverselor venituri

               milioane EUR (cu trei zecimale)

                        Linia bugetară pentru venituri:

                        Credite disponibile pentru exercițiul financiar în curs

                        Impactul propunerii/inițiativei
                           22

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce numărul de ani considerați necesari pentru a reflecta durata impactului (cf. punctul 1.6)

                        Articolul …...

               Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

               A se preciza metoda de calcul a impactului asupra veniturilor.

                     (1)
                  Adoptat la 11 aprilie 2016 în cadrul celei de-a 3459-a reuniuni a Consiliului Agricultură și pescuit.

                     (2)
                  JO L 79, 18.3.2014, p.3.

                     (3)
                  JO C , , p. .

                     (4)
                  Decizia 2014/146/UE a Consiliului din 28 ianuarie 2014 privind încheierea Acordului de parteneriat în domeniul pescuitului dintre Uniunea Europeană și Republica Mauritius (JO L 79, 18.3.2014, p. 2).

                     (5)
                  JO L […]

                     (6)
                  Data intrării în vigoare a protocolului va fi publicată în Jurnalul Oficial de către Secretariatul General al Consiliului.

                     (7)
                  ABM (activity based management): gestiune pe activități; ABB (activity based budgeting): întocmirea bugetului pe activități.

                     (8)
                  Astfel cum sunt menționate la articolul 54 alineatul (2) litera (a) sau (b) din Regulamentul financiar.

                     (9)
                  Explicațiile privind modurile de gestiune, precum și trimiterile la Regulamentul financiar sunt disponibile pe site-ul BudgWeb:
                  http://www.cc.cec/budg/man/budgmanag/budgmanag_en.html

                     (10)
                  Dif. = credite diferențiate / Nedif. = credite nediferențiate

                     (11)
                  AELS: Asociația Europeană a Liberului Schimb.

                     (12)
                  Țările candidate și, după caz, țările potențial candidate din Balcanii de Vest.

                     (13)
                  Anul N este anul în care începe punerea în aplicare a propunerii/inițiativei.

                     (14)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (15)
                  Anul N este anul în care începe punerea în aplicare a propunerii/inițiativei.

                     (16)
                  Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.).

                     (17)
                  Conform descrierii de la punctul 1.4.2. „Obiectiv(e) specific(e)…”

                     (18)
                  Anul N este anul în care începe punerea în aplicare a propunerii/inițiativei.

                     (19)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (20)
                  AC = agent contractual; AL= agent local; END = expert național detașat; INT = personal pus la dispoziție de agenții de muncă temporară; JED = expert tânăr în delegații.

                     (21)
                  Subplafonul pentru personal extern acoperit din creditele operaționale (fostele linii „BA”).

                     (22)
                  În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25 % pentru costurile de colectare.

    ---documentbreak---

               COMISIA EUROPEANĂ
            Bruxelles, 15.9.2017
            COM(2017) 486 final
            ANEXE
            la
            Propunerea deDECIZIE A CONSILIULUI
            privind încheierea unui protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius

               ANEXA I

               PROTOCOL

               de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius

               Articolul 1
               Durată

                  Prezentul protocol și anexa la acesta se aplică pe o perioadă de 4 ani începând de la data aplicării cu titlu provizoriu.

               Articolul 2
               Principii

               1.
                     În conformitate cu articolul 6 din Acordul de parteneriat în domeniul pescuitului, navele aflate sub pavilionul unui stat membru al Uniunii Europene, denumite în continuare nave ale Uniunii, pot desfășura activități de pescuit în apele mauritiene numai dacă dețin o autorizație de pescuit eliberată în temeiul prezentului protocol, în conformitate cu capitolul II din anexa la acesta.

               2.
                     În vederea dezvoltării continue a pescuitului responsabil și durabil, părțile convin să coopereze pentru combaterea pescuitului ilegal, nedeclarat și nereglementat.

               3.
                     Părțile se angajează prin prezenta să promoveze pescuitul responsabil în apele mauritiene, pe baza principiului nediscriminării între diferitele flote care pescuiesc în apele mauritiene. Mauritius se angajează să aplice aceleași măsuri tehnice și de conservare tuturor flotelor industriale care desfășoară activități în apele sale.

               4.
                     În vederea asigurării transparenței, autoritățile din Mauritius se angajează să furnizeze Uniunii Europene, prin intermediul comitetului mixt prevăzut la articolul 9 din Acordul de parteneriat în domeniul pescuitului (denumit în continuare comitetul mixt), informații relevante privind activitățile de pescuit care se desfășoară în apele mauritiene, în conformitate cu cerințele IOTC.

               5.
                     Părțile se angajează să pună în aplicare prezentul acord în conformitate cu articolul 9 din Acordul de la Cotonou în ceea ce privește elementele esențiale referitoare la drepturile omului, la principiile democratice și la statul de drept, precum și elementele fundamentale privind buna guvernare.

               6.
                     Angajarea marinarilor la bordul navelor Uniunii este reglementată de Declarația Organizației Internaționale a Muncii (OIM) privind principiile și drepturile fundamentale la locul de muncă, care se aplică de drept contractelor respective și termenilor generali de angajare. Aceasta se referă în special la libertatea de asociere și la recunoașterea efectivă a dreptului la negociere colectivă, precum și la eliminarea discriminării privind ocuparea forței de muncă și profesia.

               Articolul 3
               Posibilitățile de pescuit

               1.
                     Posibilitățile de pescuit acordate în temeiul articolului 5 din Acordul de parteneriat în domeniul pescuitului referitor la speciile de mari migratori (specii cuprinse în anexa 1 la Convenția Națiunilor Unite din 1982 asupra dreptului mării) sunt următoarele:

               (a)
                     40 de nave de pescuit cu plasă-pungă; și

               (b)
                     45 de nave cu paragate plutitoare.

               2.
                     Mauritius autorizează un număr maxim de 20 de nave de aprovizionare care să sprijine activitățile navelor de pescuit ale Uniunii autorizate să pescuiască în apele mauritiene, cu excepția cazului în care IOTC prevede altfel.

               3.
                     Alineatele (1) și (2) se aplică sub rezerva dispozițiilor articolelor 8 și 9 din prezentul protocol.

               Articolul 4
               Contribuția financiară

               1.
                     Pentru perioada menționată la articolul 1, contribuția financiară totală prevăzută la articolul 7 din Acordul de parteneriat în domeniul pescuitului este de 2 300 000 EUR.

               2.
                     Contribuția financiară totală cuprinde:

               (a)
                     o sumă anuală de 220 000 EUR pentru accesul în apele mauritiene, echivalentă unui tonaj de referință de 4 000 de tone pe an;

               (b)
                     o sumă specifică de 220 000 EUR pe an pentru sprijinirea și implementarea politicii sectoriale a Republicii Mauritius în domeniul pescuitului; și

               (c)
                     o sumă suplimentară de 135 000 EUR pentru sprijinirea dezvoltării politicii și a economiei maritime în conformitate cu obiectivele prevăzute la articolul 9 din prezentul protocol.

               3.
                     Alineatul (1) se aplică sub rezerva dispozițiilor articolelor 5-9 din prezentul protocol.

               4.
                     Pentru primul an, Uniunea Europeană efectuează plata sumei menționate la alineatul (2) litera (a) din prezentul articol nu mai târziu de 60 de zile de la data aplicării cu titlu provizoriu, iar pentru următorii ani, cel târziu la data aniversară a aplicării provizorii a prezentului protocol.

               5.
                     În cazul în care volumul anual al capturilor de ton efectuate de navele Uniunii în apele mauritiene depășește tonajul de referință anual indicat la alineatul (2) litera (a), valoarea contribuției financiare anuale pentru drepturile de acces se majorează cu 55 EUR pentru fiecare tonă suplimentară capturată.

               6.
                     Cu toate acestea, suma anuală totală plătită de către Uniunea Europeană nu poate depăși dublul sumei indicate la alineatul (2) litera (a). În cazul în care cantitățile capturate de navele Uniunii Europene în apele mauritiene depășesc cantitățile corespunzătoare dublului sumei anuale totale, suma datorată pentru cantitatea care depășește această limită se plătește în cursul anului următor.

               7.
                     Destinația contribuției financiare menționate la alineatul (2) litera (a) ține de competența exclusivă a autorităților Republicii Mauritius.

               8.
                     Contribuția financiară se plătește într-un cont unic al Trezoreriei publice a Republicii Mauritius deschis la Banca Republicii Mauritius. Contribuția financiară menționată la alineatul (2) literele (b) și (c) este pusă la dispoziția autorităților mauritiene responsabile de punerea în aplicare a politicilor maritime și în domeniul pescuitului. Numărul contului bancar este furnizat anual Uniunii Europene de către autoritățile mauritiene.

               9.
                     Modalitățile detaliate de aplicare în ceea ce privește utilizarea contribuției financiare menționate la articolul 4 alineatul (2) litera (c) sunt stabilite în cadrul primei reuniuni a comitetului mixt organizate în temeiul prezentului protocol. Acestea cuprind definiția acțiunilor menționate la articolul 9, serviciile responsabile, estimările bugetare corespunzătoare, modalitățile de plată, precum și mecanismele de raportare.

               Articolul 5
               Sprijinul sectorial

               1.
                     Comitetul mixt stabilește, cel târziu la trei luni de la data aplicării cu titlu provizoriu a prezentului protocol, un program sectorial multianual, precum și modalitățile detaliate de aplicare acoperind, în special:

               (a)
                     programul anual și multianual pentru utilizarea părții speciale din contribuția financiară menționată la articolul 4 alineatul (2) litera (b);

               (b)
                     obiectivele anuale și multianuale care trebuie îndeplinite în vederea dezvoltării, în timp, a pescuitului responsabil și durabil, ținând cont de prioritățile exprimate de Mauritius în cadrul politicilor sale naționale maritime sau în domeniul pescuitului, precum și în cadrul altor politici care au legătură cu promovarea pescuitului responsabil și durabil sau care au un impact asupra acestora; precum și

               (c)
                     criteriile și procedurile de evaluare a rezultatelor obținute în fiecare an.

               2.
                     Orice modificare a programului sectorial anual sau multianual se aprobă de către comitetul mixt.

               3.
                     În fiecare an, Mauritius prezintă un raport anual privind măsurile adoptate și rezultatele obținute în ceea ce privește sprijinul sectorial, care va fi examinat de către comitetul mixt. Înainte de expirarea prezentului protocol, Mauritius elaborează raportul privind aplicarea sprijinului sectorial pe toată durata protocolului.

               4.
                     Plata părții speciale din contribuția financiară menționată la articolul 4 alineatul (2) litera (b) se efectuează în tranșe. Pentru primul an al protocolului, tranșa se plătește pe baza nevoilor identificate în cadrul programării convenite. Pentru anii de aplicare ulteriori, tranșele se plătesc pe baza unei analize a rezultatelor obținute în ceea ce privește punerea în aplicare a sprijinului sectorial și a programului anual convenit.

                  Pe baza rezultatelor acestei analize, dacă rezultatele obținute nu sunt în concordanță cu programarea sau dacă execuția financiară este considerată a fi insuficientă de către comitetul mixt, plata contribuției financiare specifice prevăzute la articolul 4 alineatul (2) litera (b) din prezentul protocol poate fi revizuită sau suspendată, parțial sau total.

               5.
                     Plata contribuției financiare se reia după desfășurarea de consultări între părți și ajungerea la un consens, atunci când acest lucru este justificat de rezultatele punerii în aplicare a programării convenite menționate la alineatul (1).

               6.
                     Plata contribuției financiare specifice prevăzute la articolul 4 alineatul (2) litera (b) nu se poate face după o perioadă mai mare de șase (6) luni de la expirarea protocolului. Dacă este cazul, părțile continuă să monitorizeze punerea în aplicare a sprijinului sectorial după expirarea prezentului protocol.

               Articolul 6
               Cooperarea științifică pentru pescuitul responsabil

               1.
                     Părțile se angajează să respecte rezoluțiile și recomandările în vigoare ale Comisiei Tonului din Oceanul Indian (IOTC), precum și măsurile relevante de gestionare adoptate de aceasta, în ceea ce privește conservarea și gestionarea responsabilă a pescuitului.

               2.
                     Pe baza recomandărilor și a rezoluțiilor adoptate de IOTC, precum și a celor mai bune avize științifice disponibile și, dacă este cazul, a rezultatelor reuniunii științifice mixte prevăzute la articolul 4 din Acordul de parteneriat în domeniul pescuitului, părțile se pot consulta reciproc în cadrul comitetului mixt și, dacă este cazul, pot conveni asupra măsurilor de asigurare a gestionării durabile a resurselor piscicole mauritiene reglementate de prezentul protocol în ceea ce privește activitățile navelor Uniunii.

               Articolul 7
               Pescuitul experimental și noi posibilități de pescuit

               1.
                     Comitetul mixt poate lua în considerare și aproba posibilitatea unor campanii de pescuit experimental în apele mauritiene, cu scopul de a testa fezabilitatea tehnică și rentabilitatea economică a noilor activități de pescuit care nu sunt prevăzute la articolul 3. În acest scop, comitetul mixt stabilește, de la caz la caz, speciile, condițiile, inclusiv participarea oamenilor de știință mauritieni în astfel de campanii, precum și orice alt parametru adecvat. Autorizațiile de pescuit experimental se acordă pentru o perioadă de maximum șase luni.

               2.
                     Ținând seama de cele mai bune avize științifice disponibile și pe baza rezultatelor campaniilor experimentale de pescuit, în cazul în care Uniunea Europeană devine interesată de noi posibilități de pescuit, comitetul mixt stabilește, după aprobare, condițiile aplicabile unor astfel de activități noi de pescuit.

               3.
                     În cazul în care părțile consideră că aceste campanii experimentale au dat rezultate pozitive, Mauritius poate aloca flotei Uniunii posibilități de pescuit din noile specii până la expirarea prezentului protocol. Compensația financiară menționată la articolul 4 alineatul (2) litera (a) din prezentul protocol se ajustează în consecință de către comitetul mixt. Tarifele și condițiile pentru armatori, prevăzute în anexă, se modifică în mod corespunzător.

               Articolul 8
                  Ajustarea de comun acord a posibilităților de pescuit, a tonajului de referință și a măsurilor tehnice

               1.
                     Comitetul mixt poate revizui și ajusta posibilitățile de pescuit menționate la articolul 3 în măsura în care recomandările și rezoluțiile adoptate în cadrul IOTC confirmă faptul că o astfel de ajustare va garanta gestionarea durabilă a resurselor de ton și de specii înrudite cu tonul din Oceanul Indian.

               2.
                     În acest caz, contribuția financiară prevăzută la articolul 4 alineatul (2) litera (a) se ajustează proporțional și pro rata temporis printr-o decizie a comitetului mixt. Cu toate acestea, suma totală anuală plătită de către Uniune nu poate depăși dublul sumei indicate la articolul 4 alineatul (2) litera (a). Ajustarea posibilităților de pescuit menționată în prezentul articol se poate baza și pe rezultatele activităților de pescuit experimental desfășurate în conformitate cu articolul 8.

               3.
                     Cu trei luni înainte de sfârșitul celui de al doilea an ulterior începerii aplicării cu titlu provizoriu a protocolului și, în cazul în care volumul declarat real al capturilor efectuate de navele UE în apele mauritiene depășește tonajul de referință, părțile pot revizui și ajusta tonajul de referință. În cazul în care sunt îndeplinite condițiile de mai sus, contribuția financiară prevăzută la articolul 4 alineatul (2) litera (a) poate fi ajustată pentru perioada de implementare rămasă.

               4.
                     Dacă este necesar, comitetul mixt poate să examineze și să adapteze dispozițiile referitoare la condițiile de desfășurare a activităților de pescuit și modalitățile de aplicare a prezentului protocol și a anexei la acesta.

               Articolul 9
               Cooperarea în domeniul economiei maritime

               1.
                     Părțile se angajează să elaboreze un cadru pentru cooperarea în domeniul economiei maritime. Acesta poate include, printre altele, acvacultura, dezvoltarea durabilă a oceanelor, amenajarea spațiului maritim, energia marină și mediul marin.

               2.
                     În vederea îndeplinirii acestor obiective, părțile cooperează pentru elaborarea unor acțiuni comune, inclusiv prin intermediul actualelor instrumente și programe de cooperare.

               3.
                     Părțile convin să inițieze măsuri prin stabilirea unor puncte de contact, schimburi de informații și de expertiză în domeniu.

               Articolul 10
               Suspendarea aplicării protocolului

               1.
                     Aplicarea prezentului protocol poate fi suspendată la inițiativa uneia dintre părți în următoarele cazuri:

               (a)
                     dacă circumstanțe excepționale, altele decât fenomenele naturale, împiedică activitățile de pescuit în apele mauritiene;

               (b)
                     dacă între părți apare un diferend cu privire la interpretarea și aplicarea prezentului protocol și a anexei la acesta, care nu poate fi soluționat;

               (c)
                     dacă oricare dintre părți nu respectă dispozițiile prezentului protocol și ale anexei la acesta, în special cele referitoare la încălcarea unor elemente esențiale și fundamentale ale drepturilor omului prevăzute la articolul 9 din Acordul de la Cotonou, și în urma procedurii stabilite la articolele 8 și 96 din acordul respectiv;

               (d)
                     dacă Uniunea Europeană nu efectuează la timp plățile prevăzute la articolul 4 alineatul (2) litera (a) din motive care nu se numără printre cele enumerate la alineatul (1) litera (c) din prezentul articol.

               2.
                     Înainte de luarea unei decizii de suspendare, au loc consultări între părți pentru găsirea unei soluții amiabile.

               3.
                     Pentru suspendarea aplicării prezentului protocol este necesar ca partea în cauză să comunice în scris intenția sa, cu cel puțin trei luni înainte de data prevăzută pentru intrarea în vigoare a suspendării.

               4.
                     În cazul suspendării aplicării, părțile continuă să se consulte în vederea unei soluționări pe cale amiabilă a diferendului dintre ele. Atunci când se ajunge la o astfel de soluționare, se reia aplicarea prezentului protocol, iar valoarea contribuției financiare se reduce în mod proporțional și pro rata temporis în funcție de perioada în care aplicarea prezentului protocol a fost suspendată.

               Articolul 11
               Cadrul juridic

               1.
                     Activitățile navelor de pescuit ale Uniunii în apele mauritiene sunt supuse legilor și reglementărilor din Mauritius, cu excepția cazului în care prezentul protocol și anexa la acesta conțin dispoziții contrare.

               2.
                     Părțile se informează reciproc, în scris și în timp util, cu privire la orice modificări ale politicilor și ale legislației relevante în domeniul pescuitului.

               Articolul 12
                  Confidențialitate

               1.
                     Ambele părți garantează faptul că toate datele personale referitoare la navele Uniunii Europene și la activitățile lor de pescuit desfășurate în apele mauritiene, obținute în cadrul acordului și al prezentului protocol, sunt tratate întotdeauna în conformitate cu principiile lor de confidențialitate și de protecție a datelor.

               2.
                     Ambele părți se asigură că sunt făcute publice numai datele agregate referitoare la activitățile de pescuit desfășurate de flota de pescuit a Uniunii Europene în apele mauritiene, în conformitate cu dispozițiile corespunzătoare ale IOTC și ale altor organizații internaționale relevante în domeniul pescuitului.

               3.
                     Datele care pot fi considerate confidențiale sunt utilizate exclusiv pentru punerea în aplicare a acordului și în scopul gestionării, monitorizării, controlului și supravegherii activităților de pescuit.

               Articolul 13
               Schimbul electronic de date

               1.
                     Mauritius și Uniunea Europeană se angajează să implementeze sistemele necesare pentru schimbul electronic al tuturor informațiilor și documentelor legate de punerea în aplicare a acordului. Versiunea electronică a unui document va fi considerată în orice moment ca fiind echivalentă versiunii pe suport de hârtie.

               2.
                     Ambele părți notifică fără întârziere orice întrerupere a unui sistem informatic care împiedică schimbul de date. În aceste circumstanțe, informațiile și documentele legate de punerea în aplicare a acordului se înlocuiesc automat cu versiunile lor pe suport de hârtie, astfel cum se indică în anexă.

               Articolul 14
               Denunțarea

               1.
                     Prezentul protocol poate fi denunțat la inițiativa oricăreia dintre părți în cazurile și în condițiile prevăzute la articolul 12 din acord.

               2.
                     În cazul denunțării prezentului protocol, partea în cauză comunică în scris celeilalte părți intenția sa de a denunța protocolul, cu cel puțin șase luni înainte de data la care denunțarea urmează să intre în vigoare.

               3.
                     În urma transmiterii notificării menționate la alineatul precedent, părțile inițiază consultări.

               4.
                     În cazul expirării sau al denunțării protocolului, astfel cum se prevede la articolul 12, armatorii navelor din UE continuă să fie răspunzători pentru orice încălcare a dispozițiilor acordului sau ale prezentului protocol sau ale legislației în vigoare ale Republicii Mauritius, care a avut loc înainte de expirarea sau denunțarea prezentului protocol, precum și pentru orice taxă de licență sau redevență neachitată la momentul expirării sau al denunțării.

               Articolul 15
               Aplicarea provizorie

               Prezentul protocol se aplică cu titlu provizoriu din momentul semnării sale de către părți.

               Articolul 16
                  Data intrării în vigoare

               Prezentul protocol și anexa la acesta intră în vigoare la data la care părțile își notifică reciproc finalizarea procedurilor necesare în acest scop.

               ANEXĂ

               CONDIȚII DE EXERCITARE A ACTIVITĂȚILOR DE PESCUIT DE CĂTRE NAVELE UNIUNII EUROPENE ÎN APELE MAURITIENE

               CAPITOLUL I

               Dispoziții generale

               1.
                     Desemnarea autorității competente

               În sensul prezentei anexe și în absența unei indicații contrare, toate trimiterile la Uniunea Europeană (Uniunea) sau la Mauritius ca autorități competente înseamnă:

               pentru Uniune: Comisia Europeană, dacă este cazul prin intermediul Delegației Uniunii Europene în Mauritius;

               pentru Mauritius: ministerul responsabil cu sectorul pescuitului.

               2.
                     Apele mauritiene

               Toate dispozițiile protocolului și ale anexelor la acesta se aplică exclusiv apelor mauritiene definite ca apele aflate la peste cincisprezece (15) mile nautice de la linia de bază.

               Uniunea va primi informații referitoare la alte zone interzise navigației și pescuitului, iar orice modificare ulterioară trebuie notificată cel puțin cu două luni înainte de intrarea sa în vigoare.

               3.
                     Cont bancar

               Înainte de aplicarea cu titlu provizoriu a protocolului, Mauritius comunică Uniunii coordonatele contului (conturilor) bancar (bancare) al (ale) Trezoreriei publice a Republicii Mauritius în care trebuie plătite sumele datorate de navele Uniunii în temeiul acordului. Costurile inerente transferurilor bancare sunt suportate de armatori.

               CAPITOLUL II

               Autorizații de pescuit

               1.
                     Condiția prealabilă pentru obținerea unei autorizații de pescuit – nave eligibile

               Autorizațiile de pescuit menționate la articolul 6 din acord se emit cu condiția ca nava să fie inclusă în registrul UE al navelor de pescuit și în lista IOTC a navelor de pescuit autorizate, să nu figureze pe lista INN a IOTC sau a oricărei alte organizații regionale de gestionare a pescuitului și ca toate obligațiile anterioare ale armatorului, ale comandantului sau ale navei, care decurg din desfășurarea activităților de pescuit în Mauritius în temeiul acordului și din legislația mauritiană în domeniul pescuitului, să fi fost îndeplinite.

               2.
                     Cererea de acordare a unei autorizații de pescuit

               Cu cel puțin douăzeci și una (21) de zile calendaristice înainte de începerea perioadei de valabilitate solicitate, Uniunea transmite Republicii Mauritius, pe cale electronică, o cerere de acordare a unei autorizații de pescuit pentru fiecare navă care dorește să desfășoare activități de pescuit în temeiul acordului, utilizând formularul prevăzut în apendicele 1 la prezenta anexă. Cererea trebuie dactilografiată sau scrisă lizibil cu litere majuscule de tipar.

               Pentru fiecare primă cerere de acordare a unei autorizații de pescuit, înaintată în temeiul protocolului, sau ca urmare a unei modificări tehnice a navei în cauză, cererea trebuie să fie însoțită de:

               (a)
                     dovada plății taxei anticipate pentru perioada de valabilitate a autorizației de pescuit solicitate, care nu se rambursează;

               (b)
                     numele, adresa și datele de contact ale:

               armatorului navei de pescuit;

               ale agentului acestuia pentru nava de pescuit, dacă este cazul; precum și

               ale operatorului navei de pescuit;

               (c)
                     o fotografie digitală color recentă, care să arate o vedere laterală detaliată a navei, inclusiv numele navei și numărul de identificare al acesteia, vizibile pe coca navei;

               (d)
                     certificatul de înmatriculare al navei; și

               (e)
                     datele de contact ale navei de pescuit (fax, e-mail etc.).

               La reînnoirea unei autorizații de pescuit în temeiul protocolului în vigoare pentru o navă ale cărei caracteristici tehnice nu s-au modificat, cererea de reînnoire trebuie să fie însoțită numai de dovada plății taxei.

               3.
                     Taxa anticipată

               1.
                     Valoarea taxei anticipate se stabilește pe baza unei rate anuale după cum urmează. Aceasta include toate taxele locale și naționale, cu excepția taxelor portuare, a taxelor de debarcare și de transbordare și a taxelor pentru prestarea de servicii.

               2.
                     Taxele care trebuie achitate de armatori se calculează pe baza următoarei rate per tonă de pește capturat:

               pentru primul și al doilea an de aplicare a protocolului, 65 EUR per tonă;

               pentru al treilea și al patrulea an de aplicare a protocolului, 70 EUR per tonă.

               3.
                     Taxa anticipată anuală care trebuie achitată de către armatori în momentul depunerii cererii pentru autorizația de pescuit pe care o emit autoritățile din Mauritius este următoarea:

               a. Nave de pescuit ton cu plasă-pungă

               8 500 EUR, sumă echivalentă cu:

               - 130,8 tone de ton și de specii înrudite cu tonul capturate în apele mauritiene în primii doi ani de aplicare a protocolului;

               - 121,4 tone de ton și de specii înrudite cu tonul capturate în apele mauritiene în ultimii doi ani de aplicare a protocolului.

               b. Nave de pescuit cu paragate (de peste 100 GT)

               4 125 EUR, sumă echivalentă cu:

               - 63,5 tone de ton și de specii înrudite cu tonul capturate în apele mauritiene în primii doi ani de aplicare a protocolului;

               - 58,9 tone de ton și de specii înrudite cu tonul capturate în apele mauritiene în ultimii doi ani de aplicare a protocolului.

               c. Nave de pescuit cu paragate (de sub 100 GT)

               2 050 EUR, sumă echivalentă cu:

               - 31,5 tone de ton și de specii înrudite cu tonul capturate în apele mauritiene în primii doi ani de aplicare a protocolului;

               - 29,3 tone de ton și de specii înrudite cu tonul capturate în apele mauritiene în ultimii doi ani de aplicare a protocolului.

               4.
                     Nave de aprovizionare

               Navele de aprovizionare trebuie să arboreze pavilionul unui stat membru al UE și nu trebuie să fie echipate pentru captura de pește.

               Sprijinul din partea acestora nu trebuie să includă nici alimentarea cu carburant, nici transbordarea capturilor.

               Navele de aprovizionare fac obiectul aceleiași proceduri care se aplică și în cazul transmiterii cererilor de acordare a autorizației de pescuit menționate în prezentul capitol, în măsura în care procedura respectivă le este aplicabilă.

               Taxa anuală de licență aplicabilă unei nave de aprovizionare este de 4 000 EUR.

               5.
                     Listă provizorie a navelor autorizate

               După primirea cererilor de acordare a autorizației de pescuit, organismul național responsabil cu supravegherea activităților de pescuit întocmește imediat, pentru fiecare categorie de nave, inclusiv navele auxiliare, lista provizorie a navelor solicitante. Autoritatea competentă din Mauritius transmite fără întârziere această listă Uniunii.

               Uniunea transmite lista provizorie armatorului sau agentului acestuia. Dacă birourile Uniunii sunt închise, Mauritius poate transmite lista provizorie direct armatorului sau agentului acestuia, trimițând o copie Delegației UE în Mauritius.

               6.
                     Eliberarea autorizației de pescuit

               Autorizațiile de pescuit pentru toate navele se eliberează armatorilor sau agenților acestora, inclusiv sub formă electronică, în termen de douăzeci și una (21) de zile calendaristice de la data la care autoritatea competentă primește cererea completă. O copie a autorizației de pescuit se transmite imediat pe cale electronică Delegației UE în Mauritius. Versiunea electronică a autorizației de pescuit poate fi utilizată pe o perioadă de maximum șaizeci (60) de zile calendaristice de la data eliberării autorizației de pescuit. În acest interval, copia va fi considerată echivalentă cu originalul.

               După perioada de șaizeci (60) de zile, originalul autorizației de pescuit trebuie păstrat în permanență la bordul navei.

               7.
                     Lista navelor autorizate

               După eliberarea autorizației de pescuit, organismul național responsabil cu supravegherea activităților de pescuit întocmește în termen de 14 zile de la eliberarea autorizației, pentru fiecare categorie de nave, inclusiv pentru navele de aprovizionare, lista finală a navelor autorizate. Această listă se transmite Uniunii și înlocuiește lista provizorie menționată mai sus.

               8.
                     Perioada de valabilitate a autorizației de pescuit

               Autorizațiile de pescuit sunt valabile un an și pot fi reînnoite.

               Pentru stabilirea începutului perioadei de valabilitate, prin „perioadă anuală” se înțelege:

               (a)
                     pentru primul an de aplicare a protocolului, perioada cuprinsă între data intrării în vigoare a acestuia și data de 31 decembrie a aceluiași an;

               (b)
                     ulterior, fiecare an calendaristic complet;

               (c)
                     în cursul ultimului an de aplicare a protocolului, perioada cuprinsă între 1 ianuarie și data expirării protocolului.

               Pentru primul și ultimul an al protocolului, taxa anticipată se calculează pro rata temporis.

               9.
                     Documente care se păstrează la bord

               În perioada în care navele de pescuit se află în apele sau în porturile mauritiene, următoarele documente trebuie păstrate permanent la bordul navei de pescuit:

               (a)
                     autorizația de pescuit;

               (b)
                     documentele eliberate de o autoritate competentă a statului de pavilion al navei de pescuit, care să indice:

               - certificatul de înmatriculare al navei, inclusiv numărul de înmatriculare al navei de pescuit;

               - desene sau descrieri actualizate și certificate ale planului general al navei de pescuit, indicând, în special, numărul de cale de pește și capacitatea de depozitare a acestora exprimată în metri cubi;

               (c)
                     dacă s-a efectuat vreo modificare a caracteristicilor navei de pescuit în ceea ce privește lungimea totală, tonajul registru brut, puterea motorului sau a motoarelor principale sau capacitatea calelor, un certificat, cu viza unei autorități competente a statului de pavilion al navei de pescuit, care să descrie natura modificării; precum și

               (d)
                     certificatul de navigabilitate al navei.

               10.
                     Transferul autorizației de pescuit

               Autorizația de pescuit se eliberează pentru o anumită navă și nu este transferabilă.

               Cu toate acestea, în cazuri de forță majoră dovedită și la cererea Uniunii, autorizația de pescuit a unei nave poate fi înlocuită cu o nouă autorizație, eliberată pentru o altă navă care este similară sau pentru o navă înlocuitoare din aceeași categorie de nave ca nava pe care o înlocuiește, fără plata unei noi taxe anticipate. În acest caz, decontul taxelor pentru navele frigorifice de pescuit ton cu plasă pungă și pentru navele cu paragate plutitoare prevăzut la capitolul III ia în considerare captura totală efectuată de cele două nave în apele mauritiene.

               Transferul implică returnarea de către armator sau de către agentul acestuia din Mauritius a autorizației de pescuit care trebuie înlocuită și întocmirea în cel mai scurt timp posibil de către Mauritius a autorizației înlocuitoare. Autorizația înlocuitoare se eliberează fără întârziere armatorului sau agentului acestuia la returnarea autorizației care trebuie înlocuită. Autorizația înlocuitoare intră în vigoare la data la care autorizația anulată este returnată. Delegația UE în Mauritius este informată în legătură cu transferul autorizației de pescuit.

               Mauritius actualizează lista navelor autorizate în mod regulat. Noua listă este comunicată fără întârziere organismului național responsabil cu supravegherea activităților de pescuit și Uniunii.

               CAPITOLUL III

               Declararea capturilor

               1.
                     Jurnalul de pescuit

               Comandantul unei nave de pescuit a Uniunii care desfășoară activități de pescuit în temeiul acordului ține un jurnal de pescuit în conformitate cu rezoluțiile relevante ale IOTC pentru navele de pescuit cu paragate și navele de pescuit cu plasă-pungă.

               Comandantul completează jurnalul de pescuit în fiecare zi în care nava se află în apele mauritiene.

               Comandantul înscrie în fiecare zi în jurnalul de pescuit cantitatea capturată și deținută la bord din fiecare specie, identificată prin codul alfa 3 al FAO, exprimată în kilograme greutate în viu sau, după caz, în număr de exemplare. Pentru fiecare specie principală, comandantul menționează și capturile nule, capturile accidentale și capturile aruncate înapoi în mare.

               Comandantul completează jurnalul de pescuit în mod lizibil, cu litere majuscule de tipar, și îl semnează.

               Responsabilitatea pentru exactitatea datelor înregistrate în jurnalul de pescuit îi revine comandantului.

               2.
                     Declararea capturilor

               Comandantul declară capturile efectuate de navă transmițând Republicii Mauritius jurnalele de pescuit aferente perioadei în care nava s-a aflat în apele mauritiene.

               Jurnalele de pescuit sunt transmise într-unul din următoarele moduri:

               (a)
                     cu ocazia unei escale într-un port mauritian, originalul fiecărui jurnal de pescuit se predă reprezentantului local al Republicii Mauritius, care confirmă primirea în scris; o copie a jurnalului de pescuit se înmânează echipei de inspecție a Republicii Mauritius;

               (b)
                     la ieșirea din apele mauritiene fără a trece în prealabil printr-un port mauritian, originalul fiecărui jurnal de pescuit se trimite pe cale electronică în termen de șapte (7) zile calendaristice de la sosirea în orice alt port;

               (c)
                     prin e-mail, la adresa de e-mail indicată de organismul național de supraveghere a activităților de pescuit sau prin alte moduri;

               (d)
                     prin fax, la numărul indicat de organismul național de supraveghere a activităților de pescuit; sau

               (e)
                     prin poștă la adresa organismului național de supraveghere a activităților de pescuit, în termen de cincisprezece (15) zile calendaristice de la ieșirea din apele mauritiene.

               Părțile trebuie să depună toate eforturile necesare pentru a institui un sistem pentru schimbul electronic al tuturor datelor, în vederea accelerării transmiterii acestora.

               Comandantul transmite o copie a tuturor jurnalelor de pescuit Uniunii Europene și autorității competente a statului de pavilion. Comandantul fiecărei nave a Uniunii care desfășoară activități în temeiul acordului transmite, de asemenea, o copie a tuturor jurnalelor de pescuit:

               (a)
                     Centrului de cercetare în domeniul pescuitului din Albion; și

               (b)
                     unuia dintre următoarele institute de cercetare științifică:

               (i)
                     Institut de recherche pour le développement (IRD);

               (ii)
                     Instituto Español de Oceanografia (IEO);

               (iii)
                     Instituto Português do Mar e da Atmosféra (IPMA).

               În cazul întoarcerii navei în apele mauritiene în cursul perioadei de valabilitate a autorizației sale de pescuit, este necesară o nouă declarație privind capturile.

               În caz de nerespectare a dispozițiilor privind declararea capturilor, Mauritius poate suspenda autorizația de pescuit a navei în cauză până la obținerea declarației lipsă privind capturile și poate lua măsuri împotriva armatorului navei în conformitate cu dispozițiile relevante ale legislației naționale în vigoare. În caz de recidivă, Mauritius poate refuza reînnoirea autorizației de pescuit. Mauritius informează fără întârziere Uniunea cu privire la orice sancțiune aplicată în acest context.

               3.
                     Monitorizarea periodică a capturilor

               Uniunea furnizează Republicii Mauritius, înainte de sfârșitul fiecărui trimestru, informații privind capturile pentru fiecare navă autorizată a UE și orice alte informații relevante, inclusiv efortul de pescuit (numărul de zile petrecute pe mare), aferente trimestrului anterior (trimestrelor anterioare).

               Mauritius furnizează trimestrial informații privind capturile pentru navele autorizate ale Uniunii, obținute din jurnalele de pescuit, precum și orice alte informații relevante.

               Părțile analizează reciproc coerența seturilor de date în mod periodic și la cererea oricăreia dintre părți.

               Aceste date agregate sunt considerate provizorii până la momentul comunicării de către Uniune a decontului anual definitiv menționat la alineatul (5).

               4.
                     Tranziția către un sistem de declarare electronică (SDE)

               Părțile își exprimă voința comună de a asigura tranziția către un sistem de declarare electronică a capturilor. Urmează ca, în cel mai scurt timp posibil, părțile să poarte discuții și să se pună de acord cu privire la caracteristicile tehnice relevante pentru modalitățile de efectuare a transmiterii. Mauritius informează Uniunea de îndată ce sunt îndeplinite condițiile necesare pentru tranziție. Cu toate acestea, în cursul perioadei de tranziție, actualele dispoziții privind declararea capturilor continuă să se aplice.

               5.
                     Decontul final al taxelor pentru navele de pescuit ton și pentru navele cu paragate plutitoare

               Pentru fiecare navă de pescuit cu plasă pungă și fiecare navă cu paragate plutitoare, Uniunea întocmește, pe baza declarațiilor de captură ale navei, confirmate de institutele de cercetare științifică menționate mai sus, un decont final al taxelor datorate de navă în ceea ce privește campania sa anuală din anul calendaristic anterior.

               Uniunea transmite simultan acest decont final al taxelor Republicii Mauritius și armatorului înainte de data de 31 iulie a anului în curs. Mauritius comunică Uniunii primirea decontului și poate solicita din partea Uniunii orice clarificări pe care le consideră necesare. În acest caz, Uniunea consultă administrațiile naționale ale statelor de pavilion și institutele de cercetare științifică ale Uniunii și depune toate eforturile pentru a furniza Republicii Mauritius orice informație suplimentară necesară. Dacă este cazul, poate fi organizată o reuniune științifică mixtă specială cu scopul de a examina datele privind capturile și metodologiile utilizate pentru verificarea încrucișată a informațiilor.

               Pe baza unor documente justificative, Mauritius poate contesta decontul final în termen de treizeci (30) de zile calendaristice de la data transmiterii acestuia. În caz de dezacord, părțile se consultă în cadrul comitetului mixt. Dacă Mauritius nu prezintă obiecții în termen de treizeci (30) de zile calendaristice, decontul final se consideră adoptat.

               Dacă decontul final depășește taxa anticipată menționată mai sus (capitolul II punctul 3), achitată pentru obținerea autorizației de pescuit, armatorul plătește Republicii Mauritius diferența până la data de 30 septembrie a anului în curs. Dacă decontul final este mai mic decât taxa forfetară anticipată, diferența nu poate fi recuperată de către armator.

               CAPITOLUL IV

               Debarcările și transbordările

               Transbordarea pe mare este interzisă. Toate operațiunile de transbordare în port sunt monitorizate în prezența inspectorilor mauritieni pentru activități de pescuit.

               Comandantul unei nave a Uniunii care dorește să efectueze o debarcare sau o transbordare trebuie să comunice Republicii Mauritius, cu cel puțin 24 de ore înainte de debarcare sau de transbordare, următoarele:

               (a)
                     denumirea și indicativul de apel radio internațional (IRCS) al navei de pescuit care trebuie să efectueze debarcarea sau transbordarea și numărul acesteia din registrul navelor de pescuit al IOTC;

               (b)
                     portul de debarcare sau de transbordare;

               (c)
                     data și ora prevăzute pentru debarcare sau transbordare;

               (d)
                     cantitatea (exprimată în kilograme greutate în viu sau, după caz, în numărul de exemplare) din fiecare specie (identificată prin codul său alfa 3 al FAO) care urmează să fie debarcată sau transbordată; precum și

               (e)
                     în caz de transbordare, denumirea și indicativul IRCS al navei primitoare.

               În ceea ce privește navele primitoare, cu cel puțin 24 de ore înainte de începutul transbordării și la sfârșitul acesteia, comandantul navei de transport primitoare comunică autorităților mauritiene cantitățile de ton și de specii înrudite cu tonul transbordate pe nava sa și completează și transmite declarația de transbordare autorității mauritiene în termen de 24 de ore.

               Operațiunea de transbordare este condiționată de eliberarea unei autorizații prealabile de către Mauritius căpitanului sau agentului acestuia în termen de 24 de ore de la notificarea menționată mai sus. Operațiunea de transbordare se efectuează într-un port mauritian autorizat în acest scop.

               Portul de pescuit mauritian desemnat în care sunt permise operațiunile de transbordare este Port Louis.

               Nerespectarea acestor dispoziții atrage aplicarea sancțiunilor relevante prevăzute de legislația Republicii Mauritius.

               Părțile se angajează să încurajeze navele autorizate să își intensifice debarcările în Mauritius, ținând cont de considerentele operaționale.

               CAPITOLUL V

               Controlul

               1.
                     Intrarea și ieșirea din apele mauritiene

               Orice intrare sau ieșire din apele mauritiene a unei nave a Uniunii titulare a unei autorizații de pescuit se notifică Republicii Mauritius în termen de 12 ore înaintea intrării sau ieșirii.

               La notificarea intrării sau a ieșirii, nava comunică în special:

               (a)
                     data, ora și punctul de trecere prevăzute;

               (b)
                     cantitatea din toate speciile deținute la bord, identificate prin codul alfa 3 al FAO, exprimată în kilograme greutate în viu sau, după caz, prin numărul de exemplare; precum și

               (c)
                     prezentarea produselor.

               Notificarea se efectuează, de preferință, prin e-mail sau, în lipsa acestuia, prin fax, la o adresă de e-mail sau la un număr de fax comunicate de Mauritius. Mauritius confirmă fără întârziere primirea notificării, prin e-mail sau fax.

               Mauritius notifică fără întârziere navelor în cauză și Uniunii orice modificare a adresei de e-mail sau a frecvenței de transmisie.

               Orice navă a Uniunii depistată în timp ce pescuiește în apele mauritiene fără a-și fi notificat prezența în prealabil este considerată a fi o navă de pescuit fără autorizație.

               2.
                     Declarația periodică privind capturile

               Atunci când o navă a Uniunii care deține o autorizație de pescuit operează în apele mauritiene, comandantul navei trebuie să comunice autorității mauritiene o dată la trei (3) zile capturile efectuate în apele mauritiene. Prima declarație privind capturile se transmite după trei (3) zile de la data intrării în apele mauritiene.

               O dată la trei (3) zile, atunci când transmite declarația periodică privind capturile, nava comunică în special:

               (a)
                     data, ora și poziția în momentul efectuării declarației;

               (b)
                     cantitatea din fiecare specie țintă, identificată prin codul alfa 3 al FAO, capturată și deținută la bord în cursul perioadei de trei (3) zile, exprimată în kilograme greutate în viu sau, după caz, în număr de exemplare;

               (c)
                     cantitatea din fiecare specie, identificată prin codul alfa 3 al FAO, din capturile accidentale, capturată și deținută la bord în cursul perioadei de trei (3) zile, exprimată în kilograme greutate în viu sau, după caz, în număr de exemplare;

               (d)
                     prezentarea produselor;

               (e)
                     pentru navele de pescuit ton cu plasă pungă:

                  (i)
                     numărul de lansări reușite vizând dispozitivele de concentrare a peștilor de la ultima declarație:

                  (ii)
                     numărul de lansări reușite asupra bancurilor libere de pești efectuate de la ultima declarație;

               (iii)
                     numărul de lansări nereușite; și

               (f)
                     pentru navele de pescuit ton cu paragate:

                  (i)
                     numărul de lansări efectuate de la ultima declarație;

                  (ii)
                     numărul de cârlige desfășurate de la ultima declarație.

               Notificarea se efectuează, de preferință, prin e-mail sau fax, la o adresă de e-mail sau la un număr de telefon comunicate de Mauritius, utilizând formularul prevăzut în apendicele 5 la anexă. Mauritius comunică fără întârziere navelor în cauză și Uniunii orice modificare a adresei de e-mail, a numărului de telefon sau a frecvenței de transmisie.

               Orice navă depistată în timp ce pescuiește în apele mauritiene fără a fi transmis o dată la trei (3) zile declarația periodică privind capturile este considerată a fi o navă de pescuit fără autorizație. Orice persoană care încalcă această dispoziție face obiectul penalităților și sancțiunilor prevăzute de legislația mauritiană relevantă.

               Declarațiile periodice privind capturile sunt păstrate la bord timp de cel puțin un (1) an după data transmiterii.

               3.
                     Inspecția în port sau pe mare

               Inspecția în port sau pe mare în apele mauritiene a navelor Uniunii titulare ale unei autorizații de pescuit se efectuează de către nave și inspectori ai Republicii Mauritius care pot fi identificați în mod clar ca fiind responsabili cu controlul activităților de pescuit.

               Înainte de a urca la bord, inspectorii autorizați anunță nava Uniunii cu privire la decizia lor de a efectua o inspecție. Inspecția este efectuată de inspectori în domeniul pescuitului, care trebuie să facă dovada identității și a calității lor oficiale de inspectori înainte de efectuarea inspecției. Comandantul navei cooperează pe parcursul desfășurării procedurii de inspecție.

               Inspectorii autorizați petrec la bordul navei Uniunii numai timpul necesar pentru îndeplinirea sarcinilor legate de inspecție. Aceștia efectuează inspecția astfel încât impactul asupra navei, asupra activității sale de pescuit, asupra încărcăturii sale ori asupra activităților sale de debarcare sau de transbordare să fie redus la minimum.

               Mauritius poate autoriza Uniunea să participe la inspecții în calitate de observator.

               La sfârșitul fiecărei inspecții, inspectorii autorizați întocmesc un raport de inspecție. Comandantul navei Uniunii are dreptul de a include observații în raportul de inspecție. Raportul de inspecție se semnează de către inspectorul care l-a întocmit și de către comandantul navei Uniunii.

               Semnarea raportului de inspecție de către comandant nu aduce atingere dreptului de apărare al armatorului în cursul procedurii asociate unei încălcări. În cazul în care comandantul refuză să semneze documentul, acesta trebuie să precizeze motivele în scris, iar inspectorul adaugă mențiunea „refuz de a semna”. Înainte de părăsirea navei, inspectorii autorizați transmit o copie a raportului de inspecție comandantului navei Uniunii. În cazul constatării unei infracțiuni, o copie a notificării infracțiunii este transmisă și Uniunii, astfel cum se prevede la capitolul VII.

               4.
                     Cooperarea în vederea combaterii pescuitului ilegal, nedeclarat și nereglementat (INN)

               În scopul consolidării luptei împotriva pescuitului INN, comandanții navelor de pescuit ale Uniunii semnalează prezența oricărei nave în apele mauritiene care practică activități susceptibile de a constitui activități de pescuit INN, strângând toate informațiile posibile în sprijinul constatărilor lor. Rapoartele de observare se trimit fără întârziere Republicii Mauritius și autorității competente a statului membru de pavilion al navei care a efectuat activitatea de observare, iar aceasta din urmă le transmite imediat Uniunii sau organismului desemnat de aceasta.

               Mauritius transmite Uniunii orice raport de observare aflat în posesia sa cu privire la navele de pescuit care practică în apele mauritiene activități susceptibile de a constitui activități de pescuit INN.

               CAPITOLUL VI

               Sistemul de monitorizare prin satelit a navelor de pescuit (VMS)

               1.
                     Mesaje de poziție a navelor

               Atunci când se află în apele mauritiene, navele Uniunii titulare ale unei autorizații de pescuit trebuie să fie echipate cu un sistem de monitorizare prin satelit a navelor de pescuit (Vessel Monitoring System – VMS), care asigură comunicarea automată și continuă a poziției lor, din oră în oră, către centrul de monitorizare a activităților de pescuit (Fisheries Monitoring Center – FMC) al statului lor de pavilion.

               Fiecare mesaj de poziție trebuie să conțină:

               (a)
                     datele de identificare a navei;

               (b)
                     poziția geografică cea mai recentă a navei (longitudine, latitudine), cu o marjă de eroare mai mică de 500 de metri și cu un interval de încredere de 99 %;

               (c)
                     data și ora înregistrării poziției; precum și

               (d)
                     viteza și cursul navei.

               Prima poziție înregistrată după intrarea în apele mauritiene este identificată prin codul „ENT”. Toate pozițiile ulterioare sunt identificate prin codul „POS”, cu excepția primei poziții înregistrate după ieșirea din apele mauritiene, care este identificată prin codul „EXI”. FMC al statului de pavilion asigură procesarea automată și, dacă este cazul, transmiterea electronică a mesajelor de poziție. Mesajele de poziție se înregistrează în mod securizat și se păstrează timp de trei ani.

               Toate mesajele de poziție sunt transmise în formatul prevăzut în apendicele 2 la prezenta anexă până în momentul în care Mauritius va dispune de capacitatea de a primi aceste rapoarte în formatul bazat pe standardul P 1000 al Centrului Organizației Națiunilor Unite pentru facilitarea comerțului și a tranzacțiilor electronice (CEFACT).

               2.
                     Efectuarea transmisiilor de către navă în caz de defecțiune a sistemului VMS

               Comandantul trebuie să se asigure că sistemul VMS al navei sale este pe deplin operațional în orice moment și că mesajele de poziție sunt transmise în mod corect către FMC al statului de pavilion.

               Navele Uniunii cu sisteme VMS defecte nu sunt autorizate să intre în apele mauritiene. Dacă sistemul VMS se defectează atunci când nava operează deja în apele mauritiene, acesta trebuie reparat la sfârșitul ieșirii la pescuit sau trebuie înlocuit în termen de cincisprezece (15) zile calendaristice. După trecerea acestui termen, nava nu mai este autorizată să pescuiască în apele mauritiene.

               Navele care pescuiesc în apele mauritiene și al căror sistem VMS este defect își comunică mesajele de poziție prin e-mail sau fax către FMC al statului de pavilion și al Republicii Mauritius cel puțin o dată la două ore, transmițând toate informațiile obligatorii.

               3.
                     Comunicarea securizată a mesajelor de poziție către Mauritius

               Centrul de control al activităților de pescuit al statului de pavilion transmite automat mesajele de poziție ale navelor în cauză către centrul de control al activităților de pescuit al Republicii Mauritius. Centrul de control al activităților de pescuit al statului de pavilion și cel al Republicii Mauritius își comunică reciproc adresele de e-mail de contact și se informează reciproc fără întârziere cu privire la orice modificare a acestor adrese.

               Transmisia mesajelor de poziție între centrul de control al activităților de pescuit al statului de pavilion și cel al Republicii Mauritius se efectuează pe cale electronică, utilizând un sistem de comunicații securizat.

               Centrul de control al activităților de pescuit al Republicii Mauritius informează centrul de control al activităților de pescuit al statului de pavilion și Uniunea cu privire la orice întrerupere în recepționarea mesajelor de poziție consecutive ale unei nave care deține o autorizație de pescuit și nu a notificat ieșirea din apele mauritiene.

               4.
                     Disfuncții ale sistemului de comunicare

               Mauritius trebuie să asigure compatibilitatea dintre echipamentele sale electronice și cele ale centrului de control al activităților de pescuit al statului de pavilion și să informeze imediat UE cu privire la orice disfuncție în comunicarea și recepționarea mesajelor de poziție, în vederea găsirii unei soluții tehnice în cel mai scurt timp posibil. Comitetul mixt este sesizat în legătură cu orice eventual diferend.

               Comandantul este considerat responsabil de orice act de manipulare dovedită a sistemului VMS al navei de natură să perturbe funcționarea acestuia sau să falsifice mesajele de poziție. Orice infracțiune face obiectul penalităților prevăzute de legislația în vigoare a Republicii Mauritius.

               5.
                     Modificarea frecvenței mesajelor de poziție

               Pe baza unor documente justificative care dovedesc o infracțiune, Mauritius poate solicita, cu copie către Uniune, centrului de control al activităților de pescuit al statului de pavilion să reducă la treizeci de minute, pe perioada stabilită pentru anchetă, intervalul de transmitere a mesajelor de poziție ale unei nave. Aceste documente justificative trebuie trimise de Mauritius centrului de control al activităților de pescuit al statului de pavilion, precum și Uniunii. Centrul de control al activităților de pescuit al statului de pavilion trimite imediat Republicii Mauritius mesajele de poziție conform noii frecvențe.

               Ulterior, centrul de control al activităților de pescuit al Republicii Mauritius notifică imediat centrului de control al activităților de pescuit al statului de pavilion și Uniunii încheierea procedurii de inspecție.

               CAPITOLUL VII

               Infracțiuni

               Nerespectarea oricărei norme și dispoziții a protocolului, a măsurilor de gestionare și de conservare a resurselor marine vii sau a legislației Republicii Mauritius în domeniul pescuitului poate fi sancționată cu amendă, sau prin suspendarea, revocarea ori refuzul reînnoirii autorizației de pescuit a navei, în conformitate cu legislația Republicii Mauritius.

               1.
                     Regimul aplicabil infracțiunilor

               Orice infracțiune comisă în apele mauritiene de către o navă a Uniunii titulară a unei autorizații de pescuit în conformitate cu dispozițiile acordului trebuie menționată într-un raport de inspecție. Notificarea infracțiunii și a sancțiunilor relevante aplicabile imputabile căpitanului sau societății de pescuit se trimite direct armatorului în conformitate cu procedura prevăzută de legislația aplicabilă din Mauritius. O copie a notificării se transmite statului de pavilion al navei și Uniunii în termen de 24 de ore.

               2.
                     Reținerea unei nave

               Dacă, în cazul infracțiunii constatate, legislația mauritiană în domeniul pescuitului prevede acest lucru, orice navă a Uniunii care a săvârșit infracțiunea poate fi obligată să își înceteze activitatea de pescuit și, în cazul în care nava se află pe mare, să revină într-un port din Mauritius.

               Mauritius notifică Uniunii și autorităților statului de pavilion, în termen de douăzeci și patru (24) de ore, orice reținere a unei nave a Uniunii titulară a unei autorizații de pescuit. Notificarea prezintă motivele reținerii și include elemente justificative în acest sens, sub rezerva oricăror obligații juridice în materie de confidențialitate.

               Înainte de a lua orice măsură împotriva navei, a comandantului, a echipajului sau a încărcăturii, cu excepția măsurilor menite să conserve probele, Mauritius desemnează un anchetator și organizează, la cererea Uniunii, în termen de o zi calendaristică de la notificarea reținerii navei, o reuniune de informare pentru a clarifica faptele care au condus la reținerea navei și pentru a prezenta eventualele măsuri subsecvente. La această reuniune de informare poate participa un reprezentant al statului de pavilion al navei și un reprezentant al armatorului navei.

               3.
                     Sancțiuni aplicate în cazul infracțiunilor - Procedura de conciliere

               Sancțiunea aplicabilă în cazul infracțiunii constatate este stabilită de către Mauritius în conformitate cu legislația națională în vigoare.

               Înainte de lansarea procedurilor judiciare, se inițiază o procedură de conciliere între autoritățile mauritiene și nava Uniunii în vederea soluționării diferendului pe cale amiabilă în măsura în care legea o permite. La această procedură de conciliere poate participa un reprezentant al statului de pavilion al navei. Procedura de conciliere se încheie în cel mult 72 de ore de la notificarea reținerii navei. Acordul la care se ajunge este definitiv și obligatoriu pentru toate părțile implicate. În cazul în care procedura de conciliere eșuează, care poate cuprinde un proces de soluționare amiabilă, cauza poate fi adusă în fața unei instanțe judecătorești din Mauritius.

               4.
                     Procedura judiciară – Garanția bancară

               Armatorul navei care a săvârșit infracțiunea poate constitui o garanție bancară la o bancă desemnată de Mauritius, a cărei valoare, stabilită de Mauritius, acoperă costurile legate de reținerea navei, amenda estimată și eventualele plăți compensatorii. Garanția bancară nu poate fi recuperată înainte de încheierea procedurii judiciare.

               Garanția bancară se deblochează și se rambursează armatorului fără întârziere după pronunțarea hotărârii:

               (a)
                     integral, dacă nu s-a impus nicio sancțiune;

               (b)
                     în limita soldului restant, dacă sancțiunea constă într-o amendă mai mică decât valoarea garanției bancare.

               Mauritius informează Uniunea cu privire la rezultatul procedurii judiciare în termen de 8 zile calendaristice de la pronunțarea hotărârii.

               5.
                     Eliberarea navei și a echipajului

               Nava și echipajul acesteia sunt autorizați să părăsească portul după achitarea sancțiunii prin procedura de conciliere sau după constituirea garanției bancare în conformitate cu legislația mauritiană.

               CAPITOLUL VIII

               Îmbarcarea marinarilor

               1.
                     Numărul de marinari care se îmbarcă

               Pe durata activităților desfășurate în apele mauritiene, doisprezece (12) marinari mauritieni calificați se îmbarcă pe navele din flota Uniunii. Armatorii navelor Uniunii depun eforturi pentru a îmbarca un număr mai mare de marinari mauritieni.

               În caz de neîmbarcare a marinarilor mauritieni, armatorii plătesc o sumă forfetară echivalentă cu salariul marinarilor neîmbarcați pe durata campaniei de pescuit în apele mauritiene. În cazul în care campania de pescuit durează mai puțin de o lună, armatorii sunt obligați să plătească suma corespunzătoare salariului pe o lună.

               2.
                     Contractele marinarilor

               Contractul de muncă se încheie între armator, sau agentul acestuia, și marinar, reprezentat eventual de sindicatul său, în colaborare cu Republica Mauritius. Contractul precizează, în special, data și portul de îmbarcare.

               Aceste contracte le garantează marinarilor faptul că vor beneficia de asigurările sociale la care au dreptul în Mauritius, inclusiv de asigurarea de viață, de sănătate și în caz de accident.

               O copie a contractului se înmânează părților semnatare.

               Marinarilor mauritieni li se recunosc drepturile fundamentale în domeniul muncii enunțate în Declarația Organizației Internaționale a Muncii (OIM). Aceasta se referă în special la libertatea de asociere și la recunoașterea efectivă a dreptului la negociere colectivă al lucrătorilor, precum și la eliminarea discriminării privind ocuparea forței de muncă și profesia.

               3.
                     Salariile marinarilor

               Salariile marinarilor mauritieni sunt plătite de armator. Acestea se stabilesc înainte de eliberarea autorizației de pescuit, de comun acord între armator și sau agentul său în Mauritius.

               Salariile nu pot fi mai mici decât salariile echipajelor de pe navele naționale și nu se pot situa sub nivelul stabilit de OIM.

               4.
                     Obligațiile marinarilor

               Marinarul trebuie să se prezinte la comandantul navei care i-a fost desemnată în preziua datei de îmbarcare menționate în contractul său. Comandantul comunică marinarului data și ora îmbarcării. Dacă marinarul renunță la îmbarcare sau nu se prezintă la data și la ora prevăzute pentru îmbarcare, contractul său este considerat nul și neavenit, iar armatorul este scutit în mod automat de obligația de a-l lua la bord pe marinarul respectiv. În acest caz, armatorului nu i se aplică nicio sancțiune financiară și nici obligația de a plăti compensații.

               CAPITOLUL IX

               OBSERVATORI

               1.
                     Observarea activităților de pescuit

               Navele titulare ale unei autorizații de pescuit sunt supuse, în temeiul acordului, unui regim de observare a activităților lor de pescuit.

               Acest regim de observare respectă dispozițiile prevăzute în rezoluțiile adoptate de IOTC (Comisia Tonului din Oceanul Indian).

               Navele Uniunii cu un tonaj mai mic sau egal cu 100 TRB sunt scutite de dispozițiile menționate în prezentul capitol.

               2.
                     Navele și observatorii desemnați

               Autoritățile mauritiene întocmesc o listă de nave desemnate să ia un observator la bord și o listă de observatori desemnați pentru îmbarcare. Aceste liste trebuie actualizate. Acestea sunt transmise Uniunii de îndată ce au fost întocmite și atunci când sunt actualizate. Navele Uniunii desemnate să ia un observator la bord trebuie să îi permită acestuia să îmbarce. La întocmirea listei, Mauritius ține seama de prezența observatorilor la bord, sau a celor care urmează să se îmbarce, în cadrul regimului regional de observare. Rapoartele observatorilor referitoare la observarea activităților de pescuit din apele mauritiene sunt trimise Centrului de cercetare în domeniul pescuitului din Albion.

               Autoritățile mauritiene comunică armatorilor în cauză numele observatorului desemnat pentru îmbarcare la bordul navei lor, cu cel puțin cincisprezece (15) zile calendaristice înainte de data prevăzută pentru îmbarcarea observatorului.

               Durata șederii la bord a observatorilor nu depășește intervalul necesar pentru îndeplinirea sarcinilor lor.

               3.
                     Salariul observatorului

               Salariul și contribuțiile sociale ale observatorului desemnat de Mauritius sunt suportate de autoritățile mauritiene.

               4.
                     Condiții de îmbarcare

               Condițiile de îmbarcare a observatorului, în special durata șederii la bord, sunt stabilite de comun acord între armator, sau agentul acestuia, și Republica Mauritius.

               La bord, observatorul trebuie tratat ca un ofițer. Cu toate acestea, cazarea la bord a observatorului ține seama de structura tehnică a navei.

               Cheltuielile cu cazarea și masa observatorului aflat la bordul navei sunt suportate de armator.

               Comandantul ia toate măsurile care țin de responsabilitatea sa pentru a asigura securitatea fizică și confortul general ale observatorului.

               Observatorilor li se acordă accesul la toate facilitățile de la bordul navei necesare pentru îndeplinirea sarcinilor lor. Aceștia au acces pe punte, la mijloacele de comunicare și la echipamentul de navigație al navei, la orice document aflat la bord, precum și la documentele legate de activitățile de pescuit ale navei, în special la jurnalul de pescuit, în special la jurnalul de pescuit, la registrul instalațiilor frigorifice și la jurnalul de navigație, precum și la părțile navei legate direct de sarcinile lor.

               Comandantul permite în orice moment observatorului:

               (a)
                     să primească și să transmită mesaje și să comunice cu uscatul și cu alte nave prin intermediul echipamentului de comunicații al navei;

               (b)
                     să preleveze, să măsoare, să debarce de pe navă și să păstreze mostre sau specimene întregi din orice specie de pește;

               (c)
                     să depoziteze pe navă mostre sau specimene întregi, inclusiv mostre și specimene întregi depozitate în instalațiile de congelare ale navei;

               (d)
                     să fotografieze sau să înregistreze activitățile de pescuit, inclusiv peștii, uneltele de pescuit, echipamentele, documentele, diagramele și registrele și să debarce de pe navă astfel de fotografii sau înregistrări pe care observatorul le-ar putea realiza sau utiliza la bordul navei. Aceste informații sunt utilizate exclusiv în scopuri științifice, cu excepția unei cereri exprese din partea Republicii Mauritius în situațiile în care astfel de informații pot fi folosite pentru o anchetă judiciară în curs.

               5.
                     Îmbarcarea și debarcarea observatorilor

               Observatorul este îmbarcat în portul ales de armator.

               Armatorul sau reprezentantul acestuia notifică Republicii Mauritius, cu zece (10) zile calendaristice înainte de îmbarcare, data, ora și portul de îmbarcare a observatorului. Atunci când observatorul este îmbarcat într-o țară străină, cheltuielile de călătorie ale acestuia până în portul de îmbarcare sunt suportate de armator.

               În cazul în care observatorul nu se prezintă la data și la ora convenite în termen de douăsprezece (12) ore de la data și ora stabilite, armatorul este scutit în mod automat de obligația de a permite îmbarcarea observatorului respectiv. Nava are dreptul să părăsească portul și să înceapă operațiunile de pescuit.

               Dacă observatorul nu este debarcat într-un port din Mauritius, armatorul suportă cheltuielile cu cazarea și masa observatorului pe perioada în care acesta așteaptă zborul de repatriere.

               6.
                     Obligațiile observatorului

               Pe toată durata șederii la bord, observatorii:

               (a)
                     iau toate măsurile adecvate pentru a nu întrerupe sau împiedica operațiunile de pescuit;

               (b)
                     nu deteriorează și nu folosesc fără autorizația comandantului navei bunurile sau echipamentele aflate la bord; și

               (c)
                     respectă legislația și normele aplicabile în materie de confidențialitate în ceea ce privește documentele care aparțin navei.

               7.
                     Sarcinile observatorului

               Observatorul îndeplinește următoarele sarcini:

               (a)
                     strânge toate informațiile referitoare la activitatea de pescuit a navei, în special în ceea ce privește:

               (i)
                     uneltele de pescuit utilizate;

               (ii)
                     poziția navei în timpul operațiunilor de pescuit;

               (iii)
                     volumele sau, după caz, numărul de exemplare capturate pentru fiecare specie-țintă și fiecare specie asociată, precum și numărul capturilor secundare și accidentale; precum și

               (iv)
                      estimarea capturilor reținute la bord și a celor aruncate înapoi în mare;

               (b)
                     prelevează probe biologice, astfel cum sunt prevăzute în cadrul programelor științifice; și

               (c)
                     comunică observațiile sale în fiecare zi prin radio, fax sau e-mail, atunci când nava desfășoară activități în apele mauritiene, inclusiv volumul la bord al capturilor principale și accidentale, precum și orice alte sarcini impuse de FMC din Mauritius.

               8.
                     Raportul observatorului

               Înainte de a părăsi nava, observatorul prezintă comandantului navei un raport ce cuprinde observațiile sale. Comandantul navei are dreptul de a introduce observații în raportul observatorului. Raportul se semnează de către observator și de către comandant. Comandantul primește o copie a raportului observatorului.

               Observatorul transmite raportul său Republicii Mauritius, care trimite o copie Uniunii Europene, alături de informația menționată la punctul 4 litera (c) din prezentul capitol, în termen de cincisprezece (15) zile calendaristice de la debarcarea observatorului.

               -----------------------------------------------------------------

               Apendice la prezenta anexă

               1. Apendicele 1 – Formular de cerere pentru acordarea unei autorizații de pescuit

               2. Apendicele 2 – Formatul mesajului de poziție VMS

               Apendicele 1

               CERERE DE LICENȚĂ PENTRU O NAVĂ DE PESCUIT STRĂINĂ

               Numele solicitantului: ……………………………………………………………………………… Adresa solicitantului: ………………………………………………………………………….…. …………………………….………………………………………………………………………. Numele și adresa navlositorului navei, dacă sunt diferite de cele de mai sus: …………………………….………………………………………………………………………. Numele și adresa agentului din Mauritius: ………………………………..……………………………………………………………………. Denumirea navei: ……………………………………………..……………………………….…. Tipul navei: …………….……………………………………….……………………………... Țara de înmatriculare: ……………..……………………………………………………………….
               Portul și numărul de înmatriculare: …………..………………………………………………..…
               Identificarea externă a navei de pescuit: ………………….……….………………………………..
               Indicativul de apel radio și frecvența: ……………………….……………..……………………...
               Numărul de fax al navei: ………………………………………………………………………..…
               Numărul IMO, dacă e cazul ;………………………………………………………………………
               Lungimea navei: ………………………………………………………………………………
               Lățimea navei: ………………………………………………………………………..……..….
               Tipul și puterea motorului: …………………………………………………………………..…..….
               Tonajul registru brut al navei: …………………………………………………………..…
               Tonajul registru net al navei: ………………………………………….………….…………....
               Numărul minim de membri ai echipajului: …………………………………………………………
               Tipul de pescuit practicat: …………………………………………………………………….…..
               Speciile de pește propuse ……………………………………………………………………………
               Perioada de valabilitate solicitată: …………………………………………………………….……..

               Subsemnatul, certific corectitudinea datelor de mai sus.

               Data:
                     ……………………………….
                     Semnătura:

               Apendicele 2 Formatul mesajului de poziție VMS

               TRANSMITEREA MESAJELOR VMS
               RAPORT DE POZIȚIE

                        Date

                        Codul

                        Obligatoriu/Facultativ

                        Conținut

                        Începutul înregistrării

                        SR

                        O

                        Detaliu despre sistem – indică începutul înregistrării

                        Destinatar

                        AD

                        O

                        Detaliu despre mesaj – destinatar Codul ISO alfa-3 al țării

                        Expeditor

                        FR

                        O

                        Detaliu despre mesaj – expeditor Codul ISO alfa-3 al țării

                        Statul de pavilion

                        FS

                        O

                        Detaliu despre mesaj – statul de pavilion

                        Tipul mesajului

                        TM

                        O

                        Detaliu despre mesaj – tipul de mesaj [ENT, POS, EXI]

                        Indicativ de apel radio

                        RC

                        O

                        Detaliu despre navă – indicativul de apel radio internațional al navei

                        Numărul de referință intern al părții contractante

                        IR

                        F

                        Detaliu despre navă - numărul unic al părții contractante (codul ISO alfa 3 al statului de pavilion urmat de număr)

                        Numărul de înregistrare extern

                        XR

                        O

                        Detaliu despre navă – numărul marcat pe partea laterală a navei

                        Latitudine

                        LT

                        O

                        Detaliu de poziție a navei – poziția în grade și minute N/S GGMM (WGS84)

                        Longitudine

                        LG

                        O

                        Detaliu de poziție a navei – poziția în grade și minute E/V GGMM (WGS84)

                        Curs

                        CO

                        O

                        Cursul navei pe scala de 360 °

                        Viteză

                        SP

                        O

                        Viteza navei în zeci de noduri

                        Data

                        DA

                        O

                        Detaliu despre poziția navei – data de înregistrare a poziției UTC (AAAALLZZ)

                        Ora

                        TI

                        O

                        Detaliu despre poziția navei – ora de înregistrare a poziției UTC (OOMM)

                        Sfârșitul înregistrării

                        ER

                        O

                        Detaliu despre sistem – indică sfârșitul înregistrării

               O = element de informație obligatoriu

               F = element de informație facultativ

               Formatele de transmitere a datelor pot fi adaptate în funcție de standardele CEFACT al ONU.

               ANEXA II

               Sfera de competență și procedura pentru stabilirea poziției Uniunii în cadrul comitetului mixt

               (1) Comisia este autorizată să negocieze cu Republica Mauritius și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele aspecte:

               (a) revizuirea posibilităților de pescuit și a dispozițiilor conexe, în conformitate cu articolele 7 și 8 din protocol;

               (b) decizia privind modalitățile sprijinului sectorial în conformitate cu articolul 5 din protocol;

               (c) măsuri de gestionare care intră în sfera de competență a comitetului mixt în conformitate cu articolul 6 alineatul (2) din protocol.

               (2) În cadrul comitetului mixt instituit în temeiul acordului, Uniunea:

               (a) acționează în conformitate cu obiectivele pe care le urmărește în cadrul politicii comune în sectorul pescuitului;

               (b) se conformează concluziilor Consiliului din 19 martie 2012 referitoare la Comunicarea privind dimensiunea externă a politicii comune în domeniul pescuitului;

               (c) încurajează pozițiile care sunt compatibile cu normele pertinente adoptate de către organizațiile regionale de gestionare a pescuitului și în cadrul gestionării comune cu statele de coastă.

               (3) Atunci când se prevede adoptarea, în cadrul unei reuniuni a comitetului mixt, a unei decizii referitoare la modificări ale protocolului, astfel cum se prevede la punctul 1, se iau măsurile necesare pentru ca poziția care va fi exprimată în numele Uniunii să țină seama de cele mai recente informații relevante de ordin statistic, biologic sau de altă natură transmise Comisiei.

               În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a comitetului mixt.

               (4) În ceea ce privește aspectele menționate la punctul 1 litera (a), aprobarea de către Consiliu a poziției Uniunii avute în vedere necesită un vot cu majoritate calificată. În celelalte cazuri, se consideră că poziția Uniunii avută în vedere în documentul pregătitor este aprobată, cu excepția cazului în care un număr de state membre echivalent cu o minoritate de blocare obiectează în cadrul unei reuniuni a grupului de pregătire al Consiliului sau în termen de 20 de zile de la primirea documentului pregătitor, în funcție de care dintre situații intervine mai întâi. În caz de obiecții, se sesizează Consiliul cu privire la chestiunea respectivă.

               (5) În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, se sesizează Consiliul sau grupurile sale de pregătire cu privire la chestiunea respectivă.

               (6) Comisia este invitată să ia, în timp util, orice măsuri necesare ca urmare a deciziei comitetului mixt, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.